બુધવારે રાત્રે કોંગ્રેસ અને પાસ કોર કમિટીની અનામત અંગે મહત્વની બેઠક મળનાર છે. ત્યારે બધા રાજકીય પક્ષો, આઇબી(ઇન્ટેલિજન્સ બ્યુરો) અને સરકારની નજર આ બેઠક પછી આવનાર નિર્યણ પર રહેશે. પાસ સાથે ચર્ચા કરવા માટે દિલ્હીથી ખાસ રાજકીય નિષ્ણાંત અને કોંગ્રેસ નેતા કપિંલ સિબ્બલ પણ અમદાવાદ આવનાર છે. તેઓ ગુજરાત કોંગ્રેસના નેતાઓને સાથે રાખીને પાસ કોર કમિટી સાથે આ મુદ્દે ચર્ચા કરશે. થોડા સમય પહેલા પણ કોંગ્રેસના નેતાઓ અને પાસના કમિટી સભ્યોની બેઠક થઇ હતી, જેમાં હાર્દિક પટેલ તો હાજર નહોતા રહ્યા, પરંતુ તેમણે ત્યાર પત્રકાર પરિષદ કરી કોંગ્રેસને અનામત મુદ્દે પોતાનો પક્ષ સ્પષ્ટ કરવા માટે 7 નવેમ્બર સુધીનું અલ્ટિમેટન આપ્યું હતું.